เห็นร้านนี้จากวงในค่ะ พิกัดไม่ลำบากแถวๆมฟล. จอดรถด้านหน้าตึกแถวได้หลายคันอยู่ค่ะ
เมนูที่นี่เป็นฟิวชั่นเน้นชีสสส บนโต๊ะทุกตัวจะมีเตาไฟฟ้าปริศนารอท่านอยู่ เมื่อเสิร์ฟอาหารพวกกระทะชีสทั้งหลาย เค้าจะยกอุ่นในเตาให้ชีสละลายตรงหน้าท่านซะก่อนจ้ะ
-กระทะต้มยำซีฟู้ด+ข้าว 110฿ ได้ปลาหมึกมาตัวกลางๆ กุ้ง3ตัว หอยจำนวนนึง น้ำซุปต้มยำข้นขลั่ก จัดว่ารสชาติดี ชีสก็ท่วมท้นมากกก คนให้เละก่อนรับทานด้วยนะจ๊ะ เมนูนี้มีปัญหาเรื่องความสดของอาหารทะเลนิดเดียวค่ะ อย่างว่านะอยู่ตั้งเชียงราย ปริมาณกับราคาจัดว่าดีงามอิ่มจุกค่ะ
-กระทะsteakชีสหมู 150฿ เสิร์ฟกับสลัด อร่อยดีงาม ชีสเยอะอีกแล้ว สลัดเค้าเฉยๆ มีก็ได้ไม่มีก็ได้ งงนิดหน่อยว่าหมูแพงกว่าซีฟู้ด
-ชีสบอล 45฿ ได้4ลูกขนาดกำลังดี ถ้ากินตอนร้อนชีสจะลวกปากและไม่ยืด ป้าเตือนไว้ก่อน555 รสชาติชีสๆดี แต่ส่วนตัวไม่ชอบมาการีน(เนยเทียม) เมนูนี้ใช้มาการีน กลิ่นฟุ้งมาแต่ไกลเลย
สรุป!!! บริการดี ชีสท่วม ปริมาณและราคาคุ้มค่า เชิญมากันค่ะ
